Hueck

Hueck, varem Huck, Huc ja Huek (vene keeles Гук) on Vestfaalist pärit kaupmehe- ja aadlisuguvõsa. Tänapäeval elavad suguvõsa liikmed Ameerika Ühendriikides, Prantsusmaal, Rootsis ja Saksamaal.

Ajalugu
Päritolu ja varasem ajalugu
Hueckide kohta on esimesi teateid aastast 1274, mil Dortmundis elas Gotscalcus Huk. Varem oli tema omanduses olnud Vestfaalis Unna lähedal Niedermassenis asunud Hueckhofi mõis, mis kuulus suguvõsale veel XIV sajandi algul.Genealogisches Handbuch der baltischen Ritterschaften. Neue Folge. Bd VIII. Hamburg: 2018, lk 111. Suguvõsaliin algab Dietrich Huckiga, kes oli 1450. aastatel Dortmundi lähedal Hördes naelasepp. Tema poeg Dietrich Huck (suri pärast 1487) valiti linna bürgermeistriks. Viimase poeg ja pojapoeg olid Dortmundis raehärrad. Johann Hueck (suri pärast 1560) asus elama Herfordi. Tema poeg Ewert Hueck (maeti 1626) rändas edasi Lübeckisse, kus tegutses õllepruulina.Genealogisches Handbuch der baltischen Ritterschaften. Neue Folge. Bd VIII. Hamburg: 2018, lk 121. Tema poja Lübecki kaupmehe Jobst Huecki (1595−1648) poegadest said alguse Tallinna liinid ja Soome-Rootsi haru.

Suguvõsa liikmeid

Dietrich Huck (suri pärast 1487), Hörde bürgermeister, kingsepp
Hermann Hueck (suri 1521), Dortmundi raehärra
Hermann Hueck (suri enne 1554), Dortmundi raehärra
Wendel Hueck (1630−1687), Tallinna raehärra, kaupmeesGeorg Adelheim. „Das Revaler Bürgerbuch 1624-1690 nebst Fortsetzung bis 1710" (ibid., 1933), lk 60
Johann Hueck (1634−1700), Tallinna raehärra, kaupmees, kirikueestseisja, mõisavaldaja
Jobst/Johann Hueck (1636 Lübeck – 1683 Tallinn)
Christian Hueck (1641 Lübeck –1708 Helsingi), kaupmees Helsingis
Johann Hueck (1666−1727Georg Adelheim. „Das Revaler Bürgerbuch 1624-1690 nebst Fortsetzung bis 1710" (ibid., 1933), lk 135), Tallinna raehärra ja bürgermeister, kaupmees, mõisavaldaja
Jobst Hueck (1673 Nyen − 1729 Helsingi), kaupmees, Helsingi raehärra
Johann Hueck (1676−1724), Tallinna raehärra, kaupmees, mõisavaldaja
Christian Hueck (1641−1708), Nyeni raehärra, kaupmeespisi|Tallinna linnapea Karl Johann von Hueck (1844−1925)
Wilhelm Christian Hueck (1727−1796), Tallinna raehärra ja bürgermeister
Adam Johann von Hueck (1761−1829), Tallinna bürgermeister, Munalaskme mõisa omanik
Joachim von Hueck (1764−1810), major, Tallinna Linna Korravalitsuse politseimeister
Joachim Christian von Hueck (1787−1831), õigusteaduse doktor, advokaat
Alexander Friedrich von Hueck (1802−1842), Tartu ülikooli anatoomiaprofessor, dekaan, Õpetatud Eesti Seltsi president
Karl Ferdinand von Hueck (1811−1889), filosoofiadoktor, põllumajanduse dotsent, põllumees, Munalaskme mõisa omanik, üks Eestimaa Põllumajandusühingu asutajaid 
Karl Johann von Hueck (1844−1925), Tallinna linnapea, mõisaomanik
Karl Joseph von Hueck (1845−1910), suurtükiväekindral
John Walter von Hueck (sündinud 1931), filosoofiadoktor, ajaloolane, Marburgi Saksa Arhiivi arhivaar
Axel von Hueck (sündinud 1963), toimetaja, helilooja

Sugupuu
Munalaskme liin
Adam Johann von Hueck (1761−1829), Munalaskme pandivaldaja (1805−1808) ja omanik (1808−1829), Tallinna bürgermeister; abiellus 1) 1783 Margaretha Elisabeth Wilckeniga (1768−1791), 2) 1793 Karoline Dorothea Jenckeniga (1776−1849)
Alexander Friedrich von Hueck (1802−1842), Tartu ülikooli anatoomiaprofessor; abiellus 1830 Amalie Charlotte Jenckeniga (1811−1898)
Karl Ferdinand von Hueck (1811−1889), Munalaskme mõisnik (1838−1876), filosoofiadoktor; abiellus 1840 Charlotte Constanze Wilhelmine Eugenie von der Borgiga (1819−1909), aadeldatud 1850Russisches Adelsdiplom für Karl Hueск, ausgest. v. Kaiser Nikolai I, d. d. Zarskoje Sselo 1850 27.10
Karl Johann von Hueck (1844−1925), Munalaskme mõisnik (1876−1906), Tallinna linnapea; abiellus 1870 Sophie (Sonny) Anna von Wistinghauseniga (1845−1907)
Karl Johann Roderich Walther von Hueck (1870−1934), riiginõunik, diplomaat; abiellus 1896 Ebba Amalie Katharina von Tritthofiga (1871−1952)
Gerhard (Gerri) Eduard Michael Romanus von Hueck (1873−1940), Munalaskme (1906−1919, jäänukmõis kuni 1939), Kohatu (1916−1919) ja Kütke (1916−1919) mõisnik, põllumees; abiellus 1) 1896 (lahutati 1911) Virginie Helene von Kotzebuega (1875−1927), 2) 1912 Ellinor (Elly) Meta Drögemülleriga (1882−1963)
Egon John Paul von Hueck (1899−1981), põllumees; abiellus 1928 vabapreili Alice von Ungern-Sternbergiga (1908−1999)
Roderich Alexander von Hueck (1846−1912), Põlli (1875−1891), Kohatu (1897−1901), Kütke (1897−1901), Vana-Karjaküla (1903−1912) ja Uue-Karjaküla (1903−1912) mõisnik, juristEestimaa Rahukohtu-ametite kandidaadid., Tallinna Sõber, nr. 41, 6 oktoober 1889, notar

Huecki suguvõsa mõisavaldused
Eestimaa:
Kohatu (Kohhat) (1897−1901 ja 1916−1919), Kütke (Kütke) (1897−1901 ja 1916−1919), Mahtra (Machters) (1765−1792), Munalaskme (Munnalas) (1805−1808 pandi-, 1808−1919 pärusvaldus, jäänukmõis 1919−1939), Määri (Meyris) (1700−pärast 1716, pandivaldus), Pruuna (Tois) (1710ndad, immissioon), Põlli (Poll) (1876−1895), Pühatu (Pühhat) (1875−1891), Saku (Sack) (1729−1765), Uue-Karjaküla (Neu-Hohenhof) (1903−1912), Vana-Karjaküla (Alt-Hohenhof) (1903−1912)
Leedu:
Podurwiani (kuni 1795), Siednik (kuni 1838)
Orjoli kubermang:
Karatšev-Prisotov (XIX sajandil)
Vestfaal:
Hueckshof (XIII-XIV sajandil)

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 78 .
Genealogisches Handbuch der baltischen Ritterschaften. Neue Folge. Bd VIII. Hamburg: 2018. Lk 111-156.
Genealogisches Handbuch des Adels. Adelige Häuser B. Bd I. Limburg an der Lahn: C. A. Starke Verlag, 1954. Lk 183-186.
Genealogisches Handbuch des Adels. Adelige Häuser B. Bd XIV. Limburg an der Lahn: C. A. Starke Verlag, 1981. Lk 313-319.
Genealogisches Handbuch des Adels. Adelslexikon. Bd V. Limburg an der Lahn: C. A. Starke Verlag, 1984. Lk 405.
Hueck, Carl Ferdinand von. Stammbaum des Geschlechts von Hueck. Reval: 1884.

Välislingid

Kategooria:Eestimaa immatrikuleerimata aadel